钦定古今图书集成/方舆汇编/边裔典/第108卷 > 《山海经》 > 吠勒国
## 钦定古今图书集成/方舆汇编/边裔典/第108卷 > 《山海经》 > 吠勒国

吠勒国贡文犀四头，状如水兕，角表有光，因名明犀。
置暗中有光影，亦曰“影犀。”织以为簟，如锦绮之文。此
国去长安九千里，在日南。人长七尺，被发至踵，乘犀
象之车。乘象入海底取宝，宿于鲛人之舍，得泪珠，则
鲛所泣之珠也，亦曰“泣珠。”甜水去虞渊八十里，有甜
溪，水味如蜜。东方朔游此水，得数斛以献帝，投水于
井。井水常甜而寒，洗沐则肌理柔滑。

扶南土俗：